ธอส.ประเดิมปีใหม่เปิด 2 สาขาในภาคใต้
โพสต์ทูเดย์-ธนาคารอาคารสงเคราะห์ ต้อนรับปีเสือ 2553 เปิดดำเนินการสาขาย่อยสงขลาและพัทลุง
6 ม.ค. 2553

โพสต์ทูเดย์-ธนาคารอาคารสงเคราะห์ ต้อนรับปีเสือ 2553 เปิดดำเนินการสาขาย่อยสงขลาและพัทลุง 
ธนาคารอาคารสงเคราะห์ (ธอส.) โดยนายขรรค์ ประจวบเหมาะ กรรมการผู้จัดการ ต้อนรับศักราชใหม่ปี  2553  ขยายพื้นที่ให้บริการสู่ภาคใต้ โดยเปิดดำเนินการสาขาย่อยสงขลาในวันที่ 6 มกราคม 2553 และสาขาย่อยพัทลุงในวันที่ 7 มกราคม 2553 เพื่ออำนวยความสะดวกให้แก่พี่น้องประชาชนในจังหวัดและพื้นที่ใกล้เคียงได้ใช้บริการธนาคารด้วยความสะดวกสบายอย่างครบครัน ภายใต้แนวคิด “ธนาคารมั่นคงทันสมัย เพื่อที่อยู่อาศัยอย่างครบวงจร” อาทิ การให้บริการสินเชื่อเพื่อที่อยู่อาศัย บริการรับฝาก - ถอนเงินเปิดบัญชีใหม่ รับชำระหนี้เงินกู้ ค่าสาธารณูปโภค และการประนอมหนี้ พร้อมเปิดให้บริการในวันจันทร์ - ศุกร์  ระหว่างเวลา  08.30 - 15.30 น. และพิเศษสำหรับลูกค้าที่เปิดบัญชีเงินฝากหรือเข้าร่วมพิธีเปิด พร้อมรับของที่ระลึกฟรีจากธนาคาร